FELHASZNÁLÓI LICENCSZERZŐDÉS

FIGYELMEZTETÉS: KÉRJÜK, OLVASSA EL FIGYELMESEN EZT A DOKUMENTUMOT A LICENCELT SZOFTVER TELEPÍTÉSE VAGY HASZNÁLATA ELŐTT.

A jelen dokumentum egy licencszerződés („Szerződés”), amely Ön (mint magánszemély vagy jogi személy) és a Canon Inc., székhelye: 30-2 Shimomaruko 3-chome, Ohta-ku, Tokió 146-8501, Japán („Canon”) között jött létre (a) a szoftverprogrammal és a hozzá kapcsolódó bármely elektronikus és „online” dokumentációval és annak bármely frissítésével (együttesen a „Szoftver”), valamint (b) további adatokkal a Szoftverhez vagy a Canon nyomtatókhoz („Nyomtatók”), illetve a Nyomtatók belsővezérlőprogram-frissítéseivel, amelyeket az internetről szerezhet be a Szoftver használatával („Adatfrissítések”), továbbá (c) másolás céljára szolgáló szöveggel, képpel, ábrával vagy más digitális formátumú vizuális megjelenítéssel (kivéve a Szoftvert) kapcsolatban, amelyeket a jelen szerződés Önnek átad, beleértve a Szoftver és annak frissítései használatakor az interneten keresztül biztosítottakat („Tartalomadatok”) is. A Szoftvert, az Adatfrissítéseket és a Tartalomadatokat ezután külön vagy együtt a „Licencelt szoftver” elnevezéssel jelöljük.

Tekintet nélkül a jelen dokumentum ezzel ellentétes rendelkezéseire, a Licencelt szoftver olyan szoftvermodulokat és -könyvtárakat is tartalmaz, amelyekre nem alkalmazadnók a jelen Szerződés feltételei (a továbbiakban „Harmadik féltől származó szoftverek”). A Harmadik féltől származó szoftverek litája és a rájuk alkalmazandó használati feltételek a jelen Szerződés végén, a vonatkozó dokumentációban (például a felhasználói kézikönyvben) vagy a Licencelt szoftvereben megjelenített licencinformációk között találhatók. 

A SZERZŐDÉSBEN TALÁLHATÓ GOMBRA KATTINTVA ELFOGADJA A SZERZŐDÉST; A LICENCELT SZOFTVER TELEPÍTÉSÉVEL VAGY A LICENCELT SZOFTVER EGYÉB HASZNÁLATÁVAL MAGÁRA NÉZVE KÖTELEZŐNEK ISMERI EL A SZERZŐDÉS FELTÉTELEIT. AMENNYIBEN ÖN NEM FOGADJA EL A JELEN SZERZŐDÉS RENDELKEZÉSEIT, AKKOR NE KATTINTSON RÁ AZ EMLÍTETT GOMBRA, HANEM AZONNAL ZÁRJA BE A JELEN TELEPÍTŐ PROGRAMOT. A LICENCELT SZOFTVER TELEPÍTÉSE MEGSZAKAD, ÉS ÖN NEM VÁLIK JOGOSULTTÁ A LICENCELT SZOFTVER HASZNÁLATÁRA. Ön vállalja, hogy a Licencelt szoftvert csak az alábbiakban rögzített feltételeknek megfelelően használja.

1. Tulajdonjog és szerzői jog: A Licencelt szoftverhez fűződő összes jog, jogcím és haszon a Canont vagy a Canon licencek tulajdonosait („Licencadó”) illeti meg. A Canon, illetve a Canon licencadói a Licencelt szoftverhez, valamint - formától függetlenül - annak későbbi másolataihoz fűződő szerzői jog, illetve egyéb szellemi tulajdonjogok kizárólagos, mindenkori tulajdonosa. Hacsak a jelen Szerződés kifejezetten másként nem rendelkezik, a Canon sem kifejezetten, sem hallgatólagosan nem ad át és nem biztosít az Ön számára semmiféle licencet vagy jogot a Canon és a Canon Licencadók szellemi tulajdonjogára vonatkozóan. Ön nem módosíthatja, nem távolíthatja el és nem törölheti a Canonnak és/vagy a Licencadóknak a Licencelt szoftverben, valamint - formától függetlenül - annak későbbi másolataiban található, szerzői jogra vonatkozó figyelmeztetését.

2. Licenc: Az Ön Licencelt szoftver használatára vonatkozó alábbi joga nem kizárólagos, és nem átruházható:

(1) Ön jogosult a Licencelt szoftvert több saját tulajdonában lévő számítógépen használni (a „használat” a Licencelt szoftver telepítését, futtatását vagy megjelenítését jelenti). A Licencelt szoftvert Ön nem jogosult bérbe adni, lízingelni, továbblicencelni, kölcsönadni, értékesíteni, másra engedményezni, átadni, átruházni.

(2) Ön jogosult az Adatfrissítéseket több saját tulajdonában lévő számítógépen vagy Nyomtatón használni (a „használat” az Adatfrissítések telepítését, futtatását vagy megjelenítését jelenti). Az Adatfrissítéseket Ön nem jogosult bérbe adni, lízingelni, továbblicencelni, kölcsönadni, értékesíteni, másra engedményezni, átadni, átruházni.

(3) Ön jogosult személyes célból, több saját tulajdonában lévő számítógépen lemásolni és használni a Tartalomadatokat (a „használat” a Tartalomadatok internetről, a szoftver használatával történő betöltését, telepítését, futtatását vagy megjelenítését jelenti). A Tartalomadatokat Ön nem jogosult bérbe adni, lízingelni, továbblicencelni, kölcsönadni, értékesíteni, másra engedményezni, átadni, átruházni. Jogosult viszont a Tartalomadatokat vagy az azok felhasználásával készült elemeket kinyomtatni („Nyomat”), majd a Nyomatot kizárólag saját, nem kereskedelmi céljára használni, másoknak használatra átengedni, lemásolni, másoknak másolásra átengedni vagy terjeszteni. A Nyomatot nem jogosult használni, másoknak használatra átengedni, lemásolni, másoknak másolásra átengedni vagy terjeszteni kereskedelmi célból. A Canon nem tehető felelőssé a Nyomat Ön által történő felhasználásával, illetve a Nyomat használatával kapcsolatos bármely Ön elleni igénnyel vagy eljárással kapcsolatban, beleértve bármely kötelezettséget vagy költséget, akármilyen igényből, veszteségből, kárból, perből, ítéletből, perköltségből vagy ügyvédi díjból származik is.

(4) Ön jogosult indokolt mennyiségű biztonsági másolatot készíteni a Licencelt szoftverről az engedélyezett felhasználás támogatása érdekében, feltéve, hogy e példányok tartalmazzák a Canon szerzői jogra vonatkozó figyelmeztetéseket, ahogy azok az Önnek átadott Licencelt szoftver eredeti példányán is szerepelnek.

(5) A licencelt szoftvert nem használhatja vagy másolhatja le olyan célokra, melyek veszélyeztetik a közrendet és az erkölcsöket, vagy amelyeknek társadalomellenes erőkhöz van köze; ezeket külső feleknek nem engedélyezheti, ill. velük nem végeztetheti.

(6) A tartalmazott adatokat nem használhatja vagy másolhatja le semmilyen olyan célra, melyeknek felnőtt tartalmakhoz vagy társadalomellenes szervezetekhez van köze; ezeket külső feleknek nem engedélyezheti, ill. velük nem végeztetheti.

(7) A tartalmazott adatokat semmilyen módon nem használhatja vagy másolhatja le, amivel megszeg vagy jogellenesen használ fel bármilyen szerzői jogot, kereskedelmi védjegyet vagy bármely más jogot a Canon, annak leány- és fiókvállalatai és bármely licencadói tartalmazott adataival kapcsolatban; ezeket külső feleknek nem engedélyezheti, ill. velük nem végeztetheti.

(8) A tartalmazott adatok semmilyen részét nem használhatja vagy regisztrálhatja saját vagy külső felek részére védjegyként, kereskedelmi névként, szolgáltatási névként vagy bármely más kereskedelmi leírásként; ezeket külső feleknek nem engedélyezheti, ill. velük nem végeztetheti.

(9) A tartalmazott adatokat nem használhatja vagy másolhatja le olyan célra, ami kárt okoz a Canon, annak leány- és fiókvállalatai és bármely licencadóiról kialakult képben; ezeket külső feleknek nem engedélyezheti, ill. velük nem végeztetheti.

Az itt kifejezetten közöltek kivételével Ön nem jogosult a Licencelt szoftvert sem részben sem egészben bérbe adni, lízingelni, továbblicencelni, kölcsönadni, értékesíteni, másra engedményezni, átadni, átruházni, másolni, reprodukálni, módosítani, adaptálni, összevonni, lefordítani, más programozási nyelvre átfordítani, visszafordítani, visszafejteni, megváltoztatni, annak belső felépítését elemezni, illetve az alapján származékos alkotásokat létrehozni, a fentieket, illetve a Licencelt szoftver használatát másoknak lehetővé tenni, hacsak azt a jelen Szerződés kifejezetten meg nem engedi, de akkor is kizárólag és csakis a törvény által kifejezetten megengedett mértékben és körülmények között.

3. Az adatok továbbításának tudomásul vétele: Egyes Szoftverek adatokat továbbíthatnak az Ön által használt nyomtatókról, a Szoftverről és az Ön eszközéről, amikor Ön a Szoftver segítségével az interneten keresztül hozzáfér a Canon vagy a Canon által kijelölt harmadik fél szervereihez. Ön kifejezetten tudomásul veszi és beleegyezik, hogy a Canon, a Canon leányvállalatok és társvállalatok (i) felhasználhatják ezeket az adatokat, hogy az Ön nyomtatási környezetének leginkább megfelelő információkat és adatokat nyújtsunk Önnek és (ii) az ilyen adatokat elemezhessék és felhasználhassák a termékek fejlesztése, valamint a termékek és szolgáltatások minőségének javítása érdekében. Ha ezek az információk tartalmazzák az Ön személyes adatait, a Canon – amennyiben az Ön országában vagy régiójában alkalmazandó jogszabályok ezt megkövetelik – beszerzi az Ön hozzájárulását, és az Ön személyes adatait a Canon adatvédelmi irányelveinek megfelelően használja fel.

4. Exportkorlátozás: Ön vállalja, hogy az összes érintett ország exportra vonatkozó törvényeit, korlátozásait és előírásait, valamint az Egyesült Államok Exportigazgatási Szabályzatát („EAR”) maradéktalanul betartja, és a Licencelt szoftvert sem közvetlenül, sem közvetett úton nem exportálja és nem reexportálja a törvények, korlátozások és előírások megsértésével vagy a szükséges jóváhagyások beszerzése nélkül.

5. Időtartam és megszűnés: A Szerződés akkor lép hatályba, ha a Szerződésben található gombra kattintva, a Licencelt szoftver telepítésével vagy a Licencelt szoftver egyéb használatával elfogadja a Szerződést, és megszűnésig marad érvényben. Ön a Licencelt szoftvernek és a Licencelt szoftver összes példányának (kivételt képeznek a Nyomtatókra telepített Adatfrissítések) megsemmisítésével szüntetheti meg a jelen Szerződést. A Szerződés megszűnik akkor is, ha Ön nem tesz eleget a Szerződés bármely feltételének. A Szerződés bármilyen okból történő megszűnése esetén Ön köteles haladéktalanul megsemmisíteni a Licencelt szoftver összes példányát, beleértve az Ön birtokában, rendelkezése vagy felügyelete alatt lévő számítógép-merevlemezen vagy tartós állapotú meghajtón tárolt összes Licencelt szoftvert, kivéve a Nyomtatókra telepített Adatfrissítéseket. Ezenfelül, a Canon jogosult gyakorolni bármely, szerződéses vagy törvényes jogát, jogosítványát és jogorvoslati lehetőségét. Az előzőekben foglaltaktól függetlenül a jelen Szerződés 1., 3. és 5–9. szakaszai a szerződés bármilyen okból történő megszűnése esetén is érvényben maradnak.

6. Támogatás és frissítés: A Canonnak, a Canon leányvállalatoknak és társvállalatoknak, azok forgalmazóinak és kereskedőinek, illetve a Licencadóknak nem feladata, hogy a Licencelt szoftvert karbantartsák, vagy segítséget nyújtsanak annak használatához. A Canon, a Canon leányvállalatok és társvállalatok, azok forgalmazói és kereskedői, illetve a Licencadók nem kötelesek frissítést, javítást vagy támogatást biztosítani a Licencelt szoftverhez, kivéve ha ennek ellenkezőjéről kifejezett, írásos megállapodás született Ön és a fenti jogi személyek bármelyike között.

7. KORLÁTOZOTT GARANCIAVÁLLALÁS. A LICENCELT SZOFTVER „AHOGY VAN” ALAPON KERÜL ÁTADÁSRA, BÁRMINEMŰ KIFEJEZETT VAGY HALLGATÓLAGOS GARANCIA VAGY FELTÉTEL NÉLKÜL, TÖBBEK KÖZÖTT BELEÉRTVE A PIACKÉPESSÉGRE, A MINŐSÉGRE ÉS/VAGY EGY ADOTT CÉLRA VALÓ ALKALMASSÁGRA VAGY BÁRMELY JOG, JOGCÍM VAGY ÉRDEK, TÖBBEK KÖZÖTT A SZELLEMI TULAJDON MEG NEM SÉRTÉSÉRE VONATKOZÓ VÉLELMEZETT GARANCIÁKAT VAGY FELTÉTELEKET IS.

A LICENCELT SZOFTVER MINŐSÉGÉVEL ÉS TELJESÍTMÉNYÉVEL KAPCSOLATOS KOCKÁZATOT TELJES MÉRTÉKBEN ÖN VISELI. AMENNYIBEN A LICENCELT SZOFTVER HIBÁSNAK BIZONYUL, ÖN (ÉS NEM A CANON, A CANON LEÁNYVÁLLALATAI ÉS TÁRSVÁLLALATAI, FORGALMAZÓI ÉS KERESKEDŐI, ILLETVE A LICENCADÓK) VISELI A SZÜKSÉGES SZERVIZ, JAVÍTÁS VAGY KORREKCIÓ TELJES KÖLTSÉGÉT.

EGYES ÁLLAMOK ÉS JOGHATÓSÁGOK NEM TESZIK LEHETŐVÉ A VÉLT GARANCIÁK VAGY FELTÉTELEK KIZÁRÁSÁT, ÍGY LEHETSÉGES, HOGY A FENTI KORLÁTOZÁS ÖNRE NEM ÉRVÉNYES. EZ A GARANCIA KONKRÉT TÖRVÉNYI JOGOKAT BIZTOSÍT AZ ÖN SZÁMÁRA, ÉS EZEN TÚLMENŐEN ÖNNEK MÁS JOGAI IS LEHETNEK, AMELYEK ÁLLAMRÓL ÁLLAMRA, ILLETVE JOGHATÓSÁGRÓL JOGHATÓSÁGRA VÁLTOZNAK.

A CANON NEM GARANTÁLJA, HOGY A LICENCELT SZOFTVER ÁLTAL MEGTESTESÍTETT FUNKCIÓK MEGFELELNEK AZ ÖN ELVÁRÁSAINAK, ÉS HOGY A LICENCELT SZOFTVER FOLYAMATOSAN VAGY HIBAMENTESEN MŰKÖDIK. Amennyiben a Licencelt szoftver valamely médium, mint pl. CD-ROM, formájában kerül átadásra, a Canon garantálja, hogy a Licencelt szoftvert hordozó médium, rendeltetésszerű használat esetén, nyugta vagy más, a Canon által elfogadható dokumentum által igazolt beszerzés napjától számított kilencven (90) napon át anyaghibától és gyártási hibától mentes („KORLÁTOZOTT GARANCIAVÁLLALÁS”).

A VÁSÁRLÓ JOGORVOSLATI LEHETŐSÉGEI: A Canon, a Canon leányvállalatai, társvállalatai, forgalmazói, kereskedői és licencadói kizárólagos felelőssége és az Ön egyedüli jogorvoslati lehetősége abban áll, hogy a KORLÁTOZOTT GARANCIA feltételeit nem teljesítő adathordozót kicseréltetheti, ha az ilyen adathordozót a nyugta egy példányával együtt vagy a Canon által elfogadható egyéb módon visszaszolgáltatja a Canon azon országban működő helyi értékesítési leányvállalatának, ahol Ön a Licencelt szoftvert beszerezte. A KORLÁTOZOTT GARANCIA nem érvényes, ha az adathordozó hibája balesetből, a Licencelt szoftverrel való visszaélésből vagy a Licencelt szoftver nem rendeltetésszerű használatából ered, illetve kizárólag a Licencelt szoftver eredeti felhasználójára érvényes.

8. LEMONDÁS A GARANCIÁRÓL. ÖNT KIZÁRÓLAG A FENT LEÍRT KORLÁTOZOTT GARANCIA ILLETI MEG, AMELY MINDEN, TÖRVÉNY, ÁLTALÁNOS JOGSZABÁLY, KERESKEDELMI SZOKÁS VAGY INTÉZKEDÉS ÁLTAL VAGY MÁS MÓDON BIZTOSÍTOTT GARANCIA, FELTÉTEL, KIJELENTÉS, VÁLLALÁS, KIKÖTÉS ÉS KÖTELEZETTSÉG HELYÉBE LÉP, AMELYEKRŐL ÖN EZENNEL A TÖRVÉNY ÁLTAL LEHETŐVÉ TETT TELJES MÉRTÉKIG LEMOND.

9. A FELELŐSSÉG KORLÁTOZÁSA: A CANON, A CANON LEÁNYVÁLLALATAI, TÁRSVÁLLALATAI, FORGALMAZÓI, KERESKEDŐI ÉS LICENCADÓI - A TÖRVÉNY ÁLTAL LEHETŐVÉ TETT TELJES MÉRTÉKIG - SEMMILYEN KÖRÜLMÉNYEK KÖZÖTT NEM TARTOZNAK ÖNNEK FELELŐSSÉGGEL SEMMILYEN KÖZVETLEN, KÖZVETETT, KÖVETKEZMÉNYES, VÉLETLEN, KONKRÉT VAGY MÁS KÁRÉRT (BELEÉRTVE TÖBBEK KÖZÖTT AZ ÜZLETI HASZON ELMARADÁSÁT, AZ ÜZLET FENNAKADÁSÁT, ILLETVE AZ ÜZLETI INFORMÁCIÓK ELVESZTÉSÉT), FÜGGETLENÜL ATTÓL, HOGY A CANON, A CANON LEÁNYVÁLLALATAI, TÁRSVÁLLALATAI, FORGALMAZÓI, KERESKEDŐI ÉS LICENCADÓI TÁJÉKOZTATÁST KAPTAK-E A KÁROK FELMERÜLÉSÉNEK LEHETŐSÉGÉRŐL. A CANON, A CANON LEÁNYVÁLLALATAI, TÁRSVÁLLALATAI, FORGALMAZÓI, KERESKEDŐI ÉS A CANON LICENCADÓI JELEN SZERZŐDÉSBŐL KIFOLYÓLAG VAGY AZZAL ÖSSZEFÜGGÉSBEN FENNÁLLÓ FELELŐSSÉGE - FÜGGETLENÜL ATTÓL, HOGY A KÁROKOZÁSRA A SZERZŐDÉS KERETÉBEN VAGY AZON KÍVÜL (BELEÉRTVE TÖBBEK KÖZÖTT A HANYAGSÁGOT IS) VAGY MÁS MÓDON KERÜL SOR - SEMMILYEN KÖRÜLMÉNYEK KÖZÖTT NEM HALADHATJA MEG A MAGASABBIKAT A KÖVETKEZŐ KÉT ÖSSZEG KÖZÜL: VAGY AZON CANON TERMÉK ÖN ÁLTAL MEGFIZETETT ÁRA, AMELYHEZ A LICENCELT SZOFTVER KÉSZÜLT, VAGY PEDIG ÖT AMERIKAI DOLLÁR (5,00 US$), ILLETVE A HELYI PÉNZNEMBEN ENNEK MEGFELELŐ ÖSSZEG.

A JELEN SZERZŐDÉSBEN FOGLALTAK SEMMILYEN MÓDON NEM CSORBÍTHATJÁK A FOGYASZTÓK TÖRVÉNY ADTA JOGAIT.

10. Általános: A jelen Szerződés képezi az Ön és a Canon között a Licencelt szoftverrel kapcsolatban létrejött egyedüli megállapodást, és a Licencelt szoftver tekintetében mindennemű előzőleg tett szóbeli és írásbeli kijelentés, megállapodás és egyezség helyébe lép. A felek egyike sem tarthat igényt jogorvoslatra azon neki tett nyilatkozatok vonatkozásában, amelyekre alapozva a jelen Szerződést megkötötte (hacsak azt nem megtévesztés szándékával tették), hanem kizárólag a jelen Szerződés alapján áll rendelkezésére szerződésszegés miatti jogorvoslat.

Ha az illetékes bíróság a jelen Szerződés bármely részét bármikor részben vagy egészben bármilyen tekintetben jogellenesnek, érvénytelennek vagy végrehajthatatlannak ítéli bármely joghatóság törvényei alapján, úgy ez nem befolyásolja, és nem csorbítja a jelen Szerződés egyéb rendelkezéseinek jogszerűségét, érvényességét és végrehajthatóságát.

Amennyiben a Canon nem gyakorolja vagy késedelmesen gyakorolja a jelen Szerződés alapján fennálló valamely jogát, jogosítványát vagy jogorvoslati lehetőségét, az semmilyen körülmények között nem számít az adott jogról, jogosítványról vagy jogorvoslati lehetőségről való lemondásnak.

A jelen Szerződés módosítása mindaddig nem lép életbe, amíg azt írásba nem foglalták, és azt alá nem írta a Canon egy erre jogosult képviselője.

Amennyiben a jelen Szerződés a Canon leányvállalataira és/vagy társvállalataira vonatkozik, annak rendelkezéseit a Canon leányvállalatai és/vagy társvállalatai közvetlenül érvényesíthetik.

U.S. Government Restricted Rights Notice
The Software is a "commercial item," as that term is defined in 48 C.F.R. 2.101 (Oct 1995), consisting of "commercial computer software" and "commercial computer software documentation," as such terms are used in 48 C.F.R. 12.212 (Sept 1995). Consistent with 48 C.F.R. 12.212 and 48 C.F.R. 227.7202-1 through 227.7202-4 (June 1995), all U.S. Government End Users acquire the Software with only those rights set forth herein. Manufacturer is Canon Inc./ 30-2, Shimomaruko 3-chome, Ohta-ku, Tokyo 146-8501, Japan.
A jelen szakaszban a „Software” kifejezés a jelen Szerződésbeli „Licencelt Szoftver”-t jelenti.

Utolsó frissítés: 2024. április 1. 
I010G026277
