KÄYTTÖOIKEUSSOPIMUS

HUOMIO: LUE TÄMÄ SOPIMUS ENNEN KÄYTTÖOIKEUDEN ALAISEN OHJELMISTON ASENTAMISTA TAI KÄYTTÄMISTÄ.

Tämä käyttöoikeussopimus ("Sopimus") muodostaa sinun (joko yksityishenkilö tai yhteisö) ja Canon Inc:n, 30-2 Shimomaruko 3-chome, Ohta-ku, Tokyo 146-8501, Japani (jäljempänä "Canon") välisen sopimuksen, joka liittyy (i) ohjelmistosovelluksiin, jotka on toimitettu tämän Sopimuksen mukana, niihin liittyviin mahdollisiin online- tai sähköisessä muodossa oleviin käyttöoppaisiin ja niiden mahdollisiin päivityksiin (yhteisnimellä "Ohjelmisto"), (ii) Ohjelmistoon tai Canonin tulostimiin ("Tulostimet") liittyviin lisätietoihin tai Tulostinten laiteohjelmistopäivityksiin, jotka toimitetaan Ohjelmiston kautta saatavana online-sisältönä ("Tietojen Päivitykset") ja (iii) tekstiin, kuviin, grafiikkaan ja muuhun digitaalisessa muodossa tuotettuun tulostettavaksi tarkoitettuun visuaaliseen sisältöön (Ohjelmistoa lukuun ottamatta), joka toimitetaan sinulle tämän Sopimuksen mukana tai Ohjelmiston kautta saatavana online-sisältönä, ja niiden mahdollisiin päivityksiin ("Sisältötiedot"). Ohjelmistoon, Tietojen Päivityksiin ja Sisältötietoihin viitataan yksittäin tai yhdessä termillä "Käyttöoikeuden alainen Ohjelmisto".

Sen estämättä, mitä muuta päinvastaisesti tässä määrätään, käyttöoikeuden alainen Ohjelmisto sisältää lisäksi ohjelmistomoduuleja ja -kirjastoja joihin tämän Sopimuksen Käyttöehdot eivät päde ("Ulkopuoliset Ohjelmistot"). Lista Ulkopuolisista Ohjelmistoista ja niihin soveltuvista tämän Sopimuksen käyttöehdoista saatetaan ilmaista tämän Sopimuksen lopussa, asiaankuuluvissa dokumenteissa kuten käyttöoppaassa, tai Käyttöoikeuden alaisessa Ohjelmistossa esillä olevissa lisenssitiedoissa. 

NAPSAUTTAMALLA TÄMÄN SOPIMUKSEN MUKANA TOIMITETTUA PAINIKETTA, JOKA ILMAISEE SINUN HYVÄKSYVÄN TÄMÄN SOPIMUKSEN, ASENTAMALLA KÄYTTÖOIKEUDEN ALAISEN OHJELMISTON, TAI MUUTOIN KÄYTTÄMÄLLÄ KÄYTTÖOIKEUDEN ALAISTA OHJELMISTOA SITOUDUT NOUDATTAMAAN TÄMÄN SOPIMUKSEN MUKAISIA EHTOJA. JOS ET HYVÄKSY TÄMÄN SOPIMUKSEN MUKAISIA EHTOJA, ÄLÄ NAPSAUTA JATKOPAINIKETTA VAAN SULJE TÄMÄ ASENNUSOHJELMA VÄLITTÖMÄSTI. KÄYTTÖOIKEUDEN ALAISTA OHJELMAA EI ASENNETA, EIKÄ SINULLA OLE OIKEUTTA SITÄ KÄYTTÄÄ. Sitoudut käyttämään Käyttöoikeuden alaista Ohjelmistoa vain jäljempänä määritettyjen ehtojen mukaisesti.

1. Omistus- ja tekijänoikeudet: Kaikki Käyttöoikeuden alaiseen Ohjelmistoon liittyvät oikeudet ja etuudet kuuluvat Canonille tai sen lisenssinantajille. Tekijänoikeudet ja muut immateriaalioikeudet Käyttöoikeuden alaiseen Ohjelmistoon ja kaikkiin sitä koskeviin kopioihin muodosta riippumatta säilyvät kaikissa tilanteissa Canonilla ja sen lisenssinantajilla, sisältäen myös Tulosteen (jäljempänä kuvatun mukaisesti). Ellei tässä sopimuksessa ole nimenomaisesti toisin esitetty, Canon ei myönnä tai siirrä tällä sopimuksella sinulle mitään Canonin tai sen lisenssinantajien tekijänoikeuksiin kohdistuvia nimenomaisia tai oletettuja lisenssejä tai muita oikeuksia. Sinulla ei ole lupa muuttaa, poistaa tai tuhota mitään Canonin tai sen lisenssinantajien tekijänoikeusilmoituksia Käyttöoikeuden alaisesta Ohjelmistosta tai mistään myöhemmin tehtävistä sen kopioista niiden muodosta riippumatta.

2. Käyttöoikeus: Sinulle annetaan seuraava oikeus käyttää Käyttöoikeuden alaista Ohjelmistoa ei-yksinoikeudella, eikä käyttöoikeus ole siirrettävissä:

(1) Sinulla on oikeus käyttää Ohjelmistoa ("käyttää" tarkoittaa Ohjelmiston asennusta, ajamista tai näyttämistä) useissa tietokoneissa. Sinulla ei ole oikeutta vuokrata, alivuokrata, lainata, myydä, siirtää tai välittää Ohjelmistoa.

(2) Sinulla on oikeus käyttää Tietojen Päivityksiä ("käyttää" tarkoittaa Tietojen Päivitysten asennusta, ajamista tai näyttämistä) useissa tietokoneissa tai Tulostimissa. Sinulla ei ole oikeutta vuokrata, alivuokrata, lainata, myydä, siirtää tai välittää Tietojen Päivityksiä.

(3) Sinulla on oikeus kopioida ja käyttää Sisältötietoja ("käyttää" tarkoittaa Sisältötietojen lataamista internetistä Ohjelmistoa käyttäen) useissa tietokoneissa henkilökohtaista käyttöä varten. Sinulla ei ole oikeutta vuokrata, alivuokrata, lainata, myydä, siirtää tai välittää Sisältötietoja. Sinulla on lisäksi oikeus tulostaa Sisältötiedot ja käyttää, antaa käytettäväksi, kopioida, antaa kopioitavaksi ja levittää tällaisia tulosteita ("Tuloste") vain ei-kaupallisiin tarkoituksiin. Sinulla ei ole oikeutta käyttää, antaa käytettäväksi, kopioida, antaa kopioitavaksi ja levittää Tulostetta kaupallisiin tarkoituksiin. Canon ei ole vastuussa Tulosteen käytöstä eikä ole vastuussa sinua vastaan nostetuista Tulosteen käyttöön liittyvistä vaateista tai oikeuskanteista, mukaan lukien vaateista, häviöistä, vahingoista, oikeuskanteista, tuomioista, oikeuskuluista ja asianajajan palkkioista aiheutuvista vastuista tai kuluista.

(4) Sinulla on oikeus tehdä Käyttöoikeuden alaisesta Ohjelmistosta kohtuullinen määrä varakopioita tukemaan sallittua käyttöä sillä edellytyksellä, että kaikki tällaiset kopiot sisältävät huomautuksen Canonin tekijänoikeuksista siten kuin ne ilmenevät sinulle toimitetussa Käyttöoikeuden alaisen Ohjelmiston alkuperäiskappaleessa.

(5) Sinä et saa käyttää tai kopioida Käyttöoikeuden alaista Ohjelmistoa tarkoitukseen, joka loukkaa yleistä järjestystä ja moraaleja, tai joka liittyy antisosiaalisiin toimiin, etkä saa antaa minkään ulkopuolisen tahonkaan tehdä sitä.

(6) Sinä et saa käyttää tai kopioida Sisältötietoja tarkoitukseen, joka liittyy aikuissisältöön tai antisosiaalisiin toimiin, etkä saa antaa minkään ulkopuolisen tahonkaan tehdä sitä.

(7) Sinä et saa käyttää tai kopioida Sisältötietoja millään sellaisella tavalla, joka loukkaa tai väärinkäyttää mitään Sisältötietoihin liittyviä tekijänoikeuksia, muotokuvaoikeuksia, tavaramerkkejä tai mitään muita oikeuksia, jotka Canon, sen tytäryhtiöt tai näiden lisenssinantajat omistavat, etkä saa antaa minkään ulkopuolisen tahonkaan tehdä sitä.

(8) Sinä et saa käyttää tai rekisteröidä mitään Sisältötietojen osaa sinulle tai ulkopuoliselle taholle tavaramerkkeinä, kauppaniminä, palvelumerkkeinä tai muina kaupan kuvauksina, etkä saa antaa minkään ulkopuolisen tahonkaan tehdä sitä.

(9) Sinä et saa käyttää tai kopioida Sisältötietoja tarkoitukseen, joka vahingoittaa Canonin, sen tytäryhtiöiden tai näiden lisenssinantajien mainetta, etkä saa antaa minkään ulkopuolisen tahonkaan tehdä sitä.

Ellei tässä sopimuksessa ole nimenomaisesti toisin esitetty, sinulla ei ole lupa vuokrata, alilisensioida, lainata, myydä, siirtää, kopioida, jäljentää, muokata, muunnella, yhdistää tai kääntää Käyttöoikeuden alaista Ohjelmistoa, muuttaa sitä toiselle ohjelmistokielelle, suorittaa Ohjelmiston käänteistä käännöstä tai muutoin tutkia Ohjelmistokoodia, purkaa Käyttöoikeuden alaista Ohjelmistoa tai millään tavoin muuttaa sitä luettavaan muotoon, luoda koko Ohjelmistosta tai sen osasta johdettuja uusia tuotteita tai sallia kolmannen tahon suorittaa edellä mainittuja toimenpiteitä, tai käyttää itse muutoin kuin tässä sopimuksessa nimenomaisesti mainitulla tavalla, ottaen kuitenkin huomioon lainsäädännössä nimenomaisesti sallitut käyttötavat ja olosuhteet.

3. Tietojen siirto: Jotkin Ohjelmistot voivat lähettää tietoja käyttämistäsi Tulostimista, Ohjelmistosta ja laitteestasi, kun käytät Canonin tai jonkin Canonin nimeämän kolmannen osapuolen palvelimia Internetin kautta Ohjelmiston avulla. Ymmärrät ja hyväksyt, että Canon, sen tytär- ja sidosyhtiöt sekä niiden kauppiaat ja jälleenmyyjät voivat (i) käyttää näitä tietoja voidakseen tarjota sinulle tulostusympäristöösi sopivia tietoja sekä (ii) analysoida ja käyttää näitä tietoja voidakseen kehittää tuotteita edelleen sekä parantaa tuotteiden ja palveluiden laatua. Jos tällaiset tiedot sisältävät henkilö​tietojasi, Canon hankkii suostumuksesi, jos maan tai alueen laki niin edellyttää, ja käyttää henkilötietojasi Canonin tietosuojakäytännön mukaisesti.

4. Vientirajoitus: Sitoudut noudattamaan kaikkia asiaan liittyvien maiden vientilakeja ja rajoituksia mukaan lukien Yhdysvaltain vientirajoitussäännöt (U.S. Export Administration Regulations "EAR") ja olemaan viemättä Käyttöoikeuden alaista Ohjelmistoa suoraan tai epäsuorasti vastoin tällaisia lakeja, rajoituksia, määräyksiä tai tarvittavia suostumuksia.

5. Sopimuksen päättyminen: Tämä Sopimus tulee voimaan, kun napsautat tämän Sopimuksen mukana toimitettua painiketta, joka ilmaisee sinun hyväksyvän tämän Sopimuksen, asennat Käyttöoikeuden alaisen Ohjelmiston tai muutoin käytät Käyttöoikeuden alaista Ohjelmistoa ja pysyy voimassa, kunnes se päätetään. Voit päättää tämän sopimuksen voimassaolon hävittämällä Käyttöoikeuden alaisen Ohjelmiston ja kaikki sen kopiot (Tulostimiin asennettuja Tietojen Päivityksiä lukuun ottamatta). Sopimus voidaan päättää myös, jos jätät noudattamatta joitakin tämän sopimuksen määräyksiä. Sopimuksen päättyessä mistä tahansa syystä sinun on välittömästi hävitettävä kaikki Käyttöoikeuden alaisen Ohjelmiston kappaleet ja näiden kopiot, mukaan lukien kaikki omistamiisi tai hallinnassasi tai määräysvallassasi oleviin tietokoneisiin tai puolijohdelevylle ("SSD-levy") tallennetut Käyttöoikeuden alaiset Ohjelmistot, mutta pois lukien Tulostimiin asennetut Tietojen Päivitykset. Lisäksi Canon voi käyttää kaikkia sopimuksen mukaisia ja laillisia oikeuksiaan. Edellä määrätystä huolimatta sopimuksen kohtien 1, 3, 5–9 ehdot pysyvät voimassa tämän sopimuksen päätyttyäkin.

6. Tuki ja Päivitys: Canon, Canonin tytäryhtiöt ja niiden jälleenmyyjät eivätkä Canonin Lisenssinantajat ole vastuussa Käyttöoikeuden alaisen Ohjelmiston ylläpidosta tai käyttöneuvonnasta. Canon, Canonin tytäryhtiöt, niiden jälleenmyyjät ja kauppiaat eivätkä Canonin lisenssinantajat ole velvollisia tarjoamaan Käyttöoikeuden alaisen Ohjelmiston päivityksiä, korjauksia tai tukea, ellei asiasta ole nimenomaisesti sovittu kirjallisesti asiakkaan ja edellä mainittujen tahojen kanssa.

7. RAJOITETTU TAKUU: KÄYTTÖOIKEUDEN ALAISEN OHJELMISTON KÄYTTÖOIKEUS MYÖNNETÄÄN "SELLAISENA KUIN SE ON" ILMAN MINKÄÄNLAISIA NIMENOMAISIA TAI OLETETTUJA TAKUITA TAI LUPAUKSIA, MUKAAN LUKIEN KAIKKI OLETETUT TAKUUT TAI LUPAUKSET LIITTYEN OHJELMISTON SOVELTUVUUTEEN KAUPANKÄYNNIN KOHTEEKSI, OHJELMISTON LAATUUN JA/TAI SOVELTUVUUTEEN TIETTYYN KÄYTTÖTARKOITUKSEEN, TAI OIKEUKSIEN JA ETUUKSIEN LOUKKAAMATTOMUUDESTA, MUKAAN LUKIEN RAJOITUKSETTA IMMATERIAALIOIKEUDET.

VASTUU KÄYTTÖOIKEUDEN ALAISEN OHJELMISTON LAADUSTA TAI KÄYTETTÄVYYDESTÄ KUULUU YKSINOMAISESTI SINULLE. JOS KÄYTTÖOIKEUDEN ALAINEN OHJELMISTO OSOITTAUTUU VIALLISEKSI, VAIN SINÄ (EI CANON, CANONIN TYTÄRYHTIÖT, NIIDEN JÄLLEENMYYJÄT TAI KAUPPIAAT EIVÄTKÄ CANONIN LISENSSINANTAJAT) OLET VASTUUSSA KAIKISTA HUOLTOON TAI KORJAUKSIIN LIITTYVISTÄ KUSTANNUKSISTA.

JOTKIN VALTIOT TAI OIKEUSTOIMIALUEET EIVÄT SALLI OLETETTUJEN TAKUIDEN RAJOITTAMISTA, JOLLOIN EDELLÄ MAINITUT RAJOITUKSET EIVÄT VÄLTTÄMÄTTÄ SOVELLU SINUUN. TÄMÄN TAKUUN LISÄKSI SINULLA VOI OLLA MYÖS MUITA JURIDISIA OIKEUKSIA, JOTKA RIIPPUVAT VALTIOSTA TAI OIKEUSTOIMIALUEESTA.

CANON EI VASTAA SIITÄ, ETTÄ KÄYTTÖOIKEUDEN ALAISEN OHJELMISTON OMINAISUUDET VASTAAVAT VAATIMUKSIASI, TAI ETTÄ KÄYTTÖOIKEUDEN ALAINEN OHJELMISTO TOIMII KESKEYTYKSETTÄ TAI VIRHEETTÖMÄSTI. Kuitenkin, jos Käyttöoikeuden alainen Ohjelmisto tarjotaan tallennusvälineessä, kuten CD-ROMissa, Canon takaa, että tallennusväline, jolle Käyttöoikeuden alainen Ohjelmisto on tallennettu, on materiaali- ja valmistusvirheetön normaalissa käytössä yhdeksänkymmenen (90) päivän ajan siitä, kun ostokuitin tai muun Canonin hyväksymän todisteen perusteella otit sen vastaan ("RAJOITETTU TAKUU").

ASIAKKAAN OIKEUDET: Canonin, Canonin tytäryhtiöiden ja niiden jälleenmyyjien sekä Canonin lisenssinantajien vastuu ja sinun oikeutesi rajoittuvat kokonaisuudessaan sellaisen Käyttöoikeuden alaisen Ohjelmiston sisältävän tallennusvälineen vaihtamiseen, joka ei vastaa RAJOITETTUA TAKUUTA. Tällöin Käyttöoikeuden alainen Ohjelmisto on palautettava Canonin paikalliselle myyntiyhtiölle siinä maassa, josta hankit Ohjelmiston, ja osto on todistettava joko ostotositteen avulla tai muutoin Canonin hyväksymällä tavalla. RAJOITETTUA TAKUUTA ei sovelleta, jos tallennusvälineen virheellisyys johtuu tapaturmasta, väärinkäytöstä tai väärinasennuksesta, eikä takuuta sovelleta muihin kuin Käyttöoikeuden alaisen Ohjelmiston alkuperäiseen käyttäjään.

8. VASTUUVAPAUSLAUSEKE. EDELLÄ KUVATTU RAJOITETTU TAKUU ON AINOA SINULLE MYÖNNETTY TAKUU. TÄMÄN SOPIMUKSEN MÄÄRÄYKSET KUMOAVAT KAIKKI TAKUUT, EHDOT, LUPAUKSET, SITOUMUKSET, MÄÄRÄYKSET JA VELVOITTEET, JOTKA PERUSTUVAT LAKEIHIN JA SÄÄDÖKSIIN, KAUPPATAPAAN TAI MUUHUN SEIKKAAN, JA NE KAIKKI KATSOTAAN KUMOTUIKSI SIIHEN SAAKKA, KUIN SE ON VOIMASSA OLEVAN LAIN MUKAAN MAHDOLLISTA.

9. VASTUUNRAJOITUS: SIIHEN SAAKKA, KUIN SE ON VOIMASSA OLEVAN LAIN MUKAAN MAHDOLLISTA, CANON, SEN TYTÄRYHTIÖT JA NÄIDEN JÄLLEENMYYJÄT TAI CANONIN LISENSSINANTAJAT EIVÄT OLE VASTUUSSA MISTÄÄN SUORISTA TAI EPÄSUORISTA VAHINGOISTA TAI SEURANNAISVAHINGOISTA TAI MUUN KALTAISISTA VAHINGOISTA (MUKAAN LUKIEN RAJOITUKSETTA TULONMENETYKSET, TOIMINNAN KESKEYTYMISESTÄ AIHEUTUNEET VAHINGOT TAI LIIKETOIMINTAA KOSKEVIEN TIETOJEN MENETYKSESTÄ AIHEUTUNEET VAHINGOT), SIINÄKIN TAPAUKSESSA, ETTÄ CANONILLE, SEN TYTÄRYHTIÖILLE TAI SISARYHTIÖILLE, NÄIDEN JÄLLEENMYYJILLE, KAUPPIAILLE TAI CANONIN LISENSSINANTAJILLE ILMOITETTIIN TÄLLAISEN VAHINGON MAHDOLLISUUDESTA. CANONIN VAHINGONKORVAUSVASTUU, OMASTA TAI SEN TYTÄRYHTIÖIDEN JA NÄIDEN JÄLLEENMYYJIEN SEKÄ KAIKKIEN CANONIN LISENSSINANTAJIEN PUOLESTA, TÄMÄN SOPIMUKSEN PERUSTEELLA TAI TÄHÄN SOPIMUKSEEN LIITTYEN (MUKAAN LUKIEN RAJOITUKSETTA LAIMINLYÖNNIN) EI VOI MISSÄÄN TILANTEESSA YLITTÄÄ VIITTÄ YHDYSVALTAIN DOLLARIA (5,00 USD) TAI VASTAAVAA SUMMAA PAIKALLISENA VALUUTTANA.

MIKÄÄN TÄSSÄ SOPIMUKSESSA EI VAIKUTA KULUTTAJIEN LAKISÄÄTEISIIN OIKEUKSIIN.

10. Yleiset ehdot: Tämä sopimus muodostaa sinun ja Canonin välisen Käyttöoikeuden alaiseen Ohjelmistoon liittyvän koko sopimuksen, ja se korvaa kaikki aikaisemmat Käyttöoikeuden alaista Ohjelmistoa koskevat suulliset tai kirjalliset järjestelyt, sopimukset tai välipuheet. Kummallakaan osapuolella ei ole oikeutta vedota mihinkään sille esitettyihin lausuntoihin, joihin tämä osapuoli luotti solmiessaan tämän sopimuksen (ellei kyseistä lausuntoa ole tehty erehdyttämistarkoituksessa), ja osapuolten oikeudet tämän sopimuksen rikkomisesta määräytyvät ainoastaan tämän sopimuksen ehtojen mukaisesti.

Jos toimivaltainen tuomioistuin minä tahansa ajankohtana toteaa minkä tahansa sopimuskohdan joko kokonaan tai osittain lain vastaiseksi, mitättömäksi tai toimeenpanokelvottomaksi soveltuvan lain mukaan, tämä seikka ei vaikuta muiden tämän sopimuksen ehtojen lainvoimaisuuteen, pätevyyteen tai toimeenpanokelpoisuuteen.

Jos Canon jättää käyttämättä jotakin tämän sopimuksen sille antamaa oikeutta, valtaa tai oikeussuojakeinoa, se ei kuitenkaan missään olosuhteissa tarkoita luopumista kyseisestä oikeudesta, vallasta tai oikeussuojakeinosta.

Ollakseen päteviä tämän sopimuksen muutokset on tehtävä kirjallisesti, ja ne on vahvistettava Canonin toimivaltaisen edustajan allekirjoituksella.

Tämän sopimuksen määräykset, jotka liittyvät Canonin tytäryhtiöihin, ovat suoraan kyseisten tytäryhtiöiden sovellettavissa ja näiden toimesta täytäntöönpantavissa.

U.S. Government Restricted Rights Notice
The Software is a "commercial item," as that term is defined in 48 C.F.R. 2.101 (Oct 1995), consisting of "commercial computer software" and "commercial computer software documentation," as such terms are used in 48 C.F.R. 12.212 (Sept 1995). Consistent with 48 C.F.R. 12.212 and 48 C.F.R. 227.7202-1 through 227.7202-4 (June 1995), all U.S. Government End Users acquire the Software with only those rights set forth herein. Manufacturer is Canon Inc./ 30-2, Shimomaruko 3-chome, Ohta-ku, Tokyo 146-8501, Japan.
Termillä "Software" tässä osiossa tarkoitetaan tämän sopimuksen mukaista "Käyttöoikeuden alaista ohjelmistoa".

Päivitetty viimeksi 1. huhtikuuta 2024 
I010G026277
